CELEX: 62016TN0149
Language: sl
Date: 2016-04-11 00:00:00
Title: Zadeva T-149/16: Tožba, vložena 11. aprila 2016 – Spliethoff's Bevrachtingskantoor/Komisija

13.6.2016   
            
            
               SL
            
            
               Uradni list Evropske unije
            
            
               C 211/56
            
         
      Tožba, vložena 11. aprila 2016 – Spliethoff's Bevrachtingskantoor/Komisija
      (Zadeva T-149/16)
      (2016/C 211/70)
      Jezik postopka: angleščina
      
         Stranki
      
      
         Tožeča stranka: Spliethoff's Bevrachtingskantoor BV (Amsterdam, Nizozemska) (zastopnik: P. Glazener, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Komisije C(2015) 527 z dne 31. julija 2015 o seznamu predlogov, ki so bili v okviru razpisov za zbiranje predlogov z dne 11. septembra 2014 na podlagi večletnega delovnega programa izbrani za finančno podporo EU na področju instrumenta za povezovanje Evrope (IPE)-Prometni sektor, razglasi za ničen;
               
            
                  —
               
               
                  Komisiji naloži, naj v treh mesecih od sodbe Splošnega sodišča sprejme nov sklep o predlogu tožeče stranke ob upoštevanju te sodbe;
               
            
                  —
               
               
                  Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: očitna napaka pri presoji
                  
                              —
                           
                           
                              Presoja predloga tožeče stranke je napačna, kar zadeva merila za dodelitev, ki se nanašajo na upoštevnost, učinke in kakovost. Ob ustrezni presoji na podlagi teh meril za dodelitev bi moral biti predlog izbran za sofinanciranje s strani EU.
                           
                        
            
                  2.
               
               
                  Drugi tožbeni razlog: kršitev načela enakega obravnavanja
                  
                              —
                           
                           
                              Komisija je v izpodbijanem sklepu kršila načelo enakega obravnavanja, ker ni izbrala predloga tožeče stranke, medtem ko je izbrala druge podobne predloge v zvezi s tehnologijami za zmanjšanje emisij.